נפת בלונו (באיטלקית: Provincia di Belluno) היא נפה במחוז ונטו שבאיטליה. היא משתרעת על שטח של 3,678 קמ"ר, ובשנת 2011 התגוררו בה 213,474 נפש. בירתה של הנפה בעיר בלונו.
הנפה גובלת בטירול ובקרינתיה באוסטריה בצפון. היא גובלת בנפת אודינה ובנפת פורדנונה במחוז פריולי-ונציה ג'וליה במזרח. בדרום היא גובלת בנפת טרויזו ובנפת ויצ'נצה. הנפה גובלת בנפת טרנטו ובנפת בולצנו במחוז טרנטינו - אלטו אדיג'ה במערב.
Df (פקודה)
df (ראשי תיבות: "disk free"; בתרגום חופשי: "מקום פנוי בדיסק") היא תוכנית יוניקס סטנדרטית המשמשת להצגת המקום הפנוי במערכות הקבצים במערכת.
פעולה.
df ממומש בדרך כלל על ידי קריאת מערכות הקבצים המעוגנות במערכת מתוך הקובץ codice_1, ושימוש בקריאת המערכת codice_2.
פלט הפקודה כולל בתוכו את הפרמטרים הבאים:
שם מערכת הקבצים, מקום סה"כ, מקום מנוצל, מקום פנוי, אחוז מנוצל, ומיקום עגינה.
דוגמה לפלט הפקודה:
$ df -h
Filesystem Size Used Avail Use% Mounted on
/dev/sda1 127G 6.0G 114G 5% /
tmpfs 3.9G 0 3.9G 0% /dev/shm
/dev/sdb2 30G 115M 28G 1% /home/oracle
/dev/sdc1 550G 70M 522G 1% /home/data
תחביר.
תחביר הפקודה, באופן כללי, הוא כדלקמן:
כאשר לא מצוין קובץ, הפקודה מדפיסה את כל מערכות הקבצים המעוגנות במערכת. כאשר מצוינים קבצים הפקודה מדפיסה את מערכות הקבצים שאליהם שייכים הקבצים.
הדגל codice_3 מציין הדפסה בקילובייט, מגהבייט או גיגהבייט, בהתאם לגודל. הדגל codice_4 מציין הדפסת מספר ה-inodes הפנויים במערכת הקבצים. הדגל codice_5 מציין הדפסת מערכות קבצים מקומיות בלבד.
שרה רפרטי
שרה גריי רפרטי (באנגלית: Sarah Gray Rafferty; נולדה ב-6 בדצמבר 1972), שחקנית קולנוע וטלוויזיה אמריקאית, הידועה בעיקר בתפקידה כדונה בדרמה המשפטית Suits.
ביוגרפיה.
רפרטי נולדה בקונטיקט שבארצות הברית למרי לי רפרטי ולמייקל גריפין רפרטי, הבת הצעירה מארבע בנות במשפחה נוצרית קתולית. גדלה בגריניץ', קונטיקט.
למדה בפיליפס אקדמי באנדובר, מסצ'וסטס וסיימה את לימודיה שם ב-1989. למדה אנגלית ותיאטרון בקולג' המילטון. בהמשך למדה בבית הספר לדרמה של אוניברסיטת ייל תואר שני באומנות.
חיים אישיים.
נשואה לאלכסנטרי "סאנטו" אולי-פקה ספאלה, אותו פגשה באוניברסיטת ייל. הם נישאו ב-23 ביוני 2001. לזוג יש שתי בנות.
צבא ממלכת איטליה
מורליה
מורליה (בספרדית: Morelia; נודעה בעבר בשם ואיאדוליד, בספרדית: Valladolid) היא בירת מדינת מיצ'ואקאן במקסיקו.
העיר הוכרה כאתר מורשת עולמית של אונסק"ו ב-1991.
היסטוריה.
הספרדים הגיעו לראשונה לאזור בו נמצאת כיום מורליה ב-1525 וכבשו אותו. ב-1541 מספר אנשים בראשות המשנה למלך במקסיקו אנטוניו דה מנדוסה ייסדו את "נואבה סיודד דה מיצ'ואקאן" (העיר החדשה של מיצ'ואקאן). ההתיישבות גדלה במהירות, ואנשי העיר פאצקוארו, שהייתה מרכז האזור לפני בואם של הספרדים, חששו שההתיישבות החדשה תהפוך לבירת האזור ושלחו את ואסקו דה קירוגה לספרד כדי לקבל מעמד רשמי של עיר לפני נואבה סיודד דה מיצ'ואקאן. לאחר שפאצקוארו קיבלה מעמד של עיר, שם ההתיישבות שונה ל"גואיאנגראו". ב-1545 גואיאנגראו קיבלה מעמד של עיר ושמה שונה ל"ואיאדוליד", כהוקרה לעיר ואיאדוליד בספרד. ב-1580 ואיאדוליד הפכה למרכז אזור מיצ'ואקאן מבחינה פוליטית ודתית.
ב-1810, במהלך מלחמת העצמאות של מקסיקו, צבאו של מיגל אידלגו אי קוסטייה, מנהיג המורדים באותה עת, הצליח לכבוש את ואיאדוליד מידי כוחות ספרד, אך המלוכנים החזירו אותה לשליטתם תוך זמן קצר. כעבור מספר שנים צבא המורדים בהנהגת חוסה מריה מורלוס ניסה לכבוש מחדש את העיר, אך הובס על ידי המלוכנים בהנהגת אגוסטין דה איטורבידה. העיר נותרה בידי המלוכנים עד 1821, שנת סיום המלחמה, כאשר כוח בהנהגת ויסנטה גררו ואיטורבידה, שעבר לצד המורדים, כבש את העיר.
ב-1824 מקסיקו העצמאית חולקה למדינות וואיאדוליד נבחרה להיות בירת מדינת מיצ'ואקאן החדשה. ב-1828 שם העיר שונה למורליה כהוקרה לחוסה מריה מורלוס.
ב-1863 הצרפתים כבשו את העיר כחלק מניסיון להשתלט על מקסיקו, ובירת החלק שנותר ממדינת מיצ'ואקאן עברה לאורואפן. ב-1867 המקסיקנים השתלטו מחדש על העיר ובירת מיצ'ואקאן חזרה למורליה.
חינוך.
העיר הייתה מרכז השכלתי במקסיקו עוד בתקופה הקולוניאלית. בעיר פועלות מספר אוניברסיטאות, בהן האוניברסיטה המיצ'ואקאנית של סן ניקולאס דה אידלגו, אחד המוסדות העתיקים ביותר להשכלה גבוהה באמריקה, האוניברסיטה הטכנולוגית של מורליה ואוניברסיטת ואסקו דה קירוגה.
תחבורה.
את מורליה משרת נמל התעופה הבינלאומי חנרל פרנסיסקו מוחיקה, המציע טיסות ליעדים במקסיקו ובארצות הברית.
מיצ'ואקן
מורלייה
ארסנל דה סרנדי
Rm (פקודה)
rm (קיצור של המילה "remove"; באנגלית: "להסיר") היא פקודה במערכת ההפעלה יוניקס מערכות הפעלה דמויות יוניקס המשמשת להסרת קבצים, תיקיות, וקישורים ממערכת הקבצים.
פעולה.
הפקודה codice_1 מסירה את ההפניה לקובץ ממערכת הקבצים. האובייקט (inode) המייצג את הקובץ נמחק רק כאשר כל ההפניות אליו נמחקות.
על מנת למחוק תיקייה ריקה דרושה הרשאת כתיבה בה, ועל מנת למחוק קובץ דרושה הרשאת כתיבה לתיקייה בה הוא נמצא, כאשר ההרשאות לקובץ עצמו אינן רלוונטיות.
במערכות יוניקס ומערכות דמויות יוניקס לא קיים מנגנון כדוגמת סל מיחזור, ולכן הסיכוי למחיקה לא מכוונת גדול. לכן, במקרים רבים משתמשים בדגל codice_2, אשר מוודא את המשתמש בשאלה על כל קובץ לפני מחיקתו. מנהלי מערכת יוצרים לעיתים קרובות הפניה בצורה הבאה, על מנת למנוע ממשתמשים מלמחוק קבצים שלא לצורך:
alias rm="rm -i"
במערכות סולאריס ומערכות המבוססות על פרויקט גנו כדוגמת לינוקס, נוסף משנת 2005 מנגנון המגן מפני הפקודה codice_3, אשר מוחקת את כלל הקבצים במערכת.
תחביר.
תחביר הפקודה הוא כדלקמן:
דגלים נפוצים לפקודה הם codice_4 המאפשר מחיקה רקורסיבית לתיקיות ותוכנן, codice_2 המפעיל מצב אינטראקטיבי בו המשתמש צריך לאשר כל מחיקה, ו-codice_6 המאפשר מחיקה ללא שאלות או שגיאות במידה וקבצים אינם קיימים.
דוגמה לשימוש בפקודה:
$ rm -i foo
remove foo? y
סנדי פוינט
סנדי פוינט טאון (באנגלית: Sandy Point Town) היא העיר השנייה בגודלה במדינת סנט קיטס ונוויס שבאיי ליווארד באנטילים הקטנים שבים הקריבי. העיר שוכנת לחופו הצפון-מערבי של האי סנט קיטס, ומשמשת כבירת מחוז סנט אן סנדי פוינט.
אל האזור בו שוכנת העיר הגיע בשנת 1623 מגלה הארצות הבריטי סר תומאס וורנר. בשנות העשרים של המאה ה-17 נוסדה העיר, ובמהרה הפכה למרכז המסחרי של סנט קיטס. נמל העיר היה אחד העמוסים באזור, כפי שמעידים למעלה משלוש מאות שרידי המחסנים הפזורים על קו החוף.
בשנת 1727 הועברו מרכזי המסחר לבירה באסטר, וסנדי פוינט איבדה את חשיבותה. בנובמבר 1984 פגע בעיר הוריקן קלאוס, וגרם לנזקים כבדים. בעקבות ההוריקן נסגר הנמל.
מצודת ברימסטון היל, המבצר הגדול ביותר שבנו הבריטים במזרח הקריביים, נבנה על מנת להגן על סנדי פוינט ועל מבצר צ'ארלס פוינט.
מסגד חסן
מגדל חסאן
מגדל חסאן (בערבית صومعة حسان) הוא מינרט בלתי גמור של מסגד שבנייתו לא הושלמה הנמצא ברבאט בירת מרוקו.
היסטוריה.
ב-1195 הסולטאן אבו יוסוף יעקוב אל מנצור (ابو يوسف يعقوب المنصور) יזם הקמת מסגד שנועד להיות הגדול ביותר בעולם עם הצריח הגבוה בעולם - מגדל חסאן; המגדל תוכנן על פי דוגמת הצריח של מסגד כותוביה (جامع الكتبية) במרקש.
ב-1199 הסולטאן מת ובניית המסגד נעצרה.
המגדל, הבנוי מאבן חול אדומה, מגיע לגובה של 44 מטר ׁ(כמחצית מהגובה המתוכנן שהיה 86 מטר).
במקום מדרגות, העלייה על המגדל הייתה אמורה להיות על רמפות שנועדו לאפשר למואזין לרכוב על סוס לחלק העליון של המגדל כדי לקרוא לתפילה.
מייחסים את תכנון המגדל לאדריכל ג'אבר בן אפלח שבנה את מגדל המסגד כותוביה ואת מגדל מסגד חירלדה בסביליה (המשמש כמגדל פעמונים).
ממול למגדל חסאן ניצב מאוזוליאום מוחמד ה-5 (סבו של המלך הנוכחי). בנייתו החלה בשנת 1961, מייד לאחר מותו של המלך, והסתיימה לאחר עשר שנים. במבנה באות לידי ביטוי מיטב האמנויות המרוקאיות: עבודה בעץ, שיש, טיח וברונזה.
האתר בו נמצאים המגדל והמאוזולאום הוכרז ב-2012 כאתר מורשת עולמית, בקריטריונים 2 ו-4.
כיכר יעקוב אבן מנסור.
מהמסגד נותרו רק התחלות בנייה של קירות ספורים וכ-200 עמודים לא גמורים הניצבים ברחבה שבין המגדל לבין המאוזולאום הקרוי: "כיכר יעקוב אבן מנסור".
לאה גולדין
חדווה לאה גולדין (נולדה בשנת 1955) היא מרצה בכירה באפקה - המכללה האקדמית להנדסה בתל אביב ובעבר ראש המחלקה להנדסת תוכנה במכללה האקדמית להנדסה ירושלים ובמכללת שנקר. מנכ"לית חברת הייעוץ Golden Solutions.
לאה היא אמו של הדר גולדין, קצין גבעתי, שגופתו מוחזקת בידי ארגון החמאס.
ביוגרפיה.
נולדה וגדלה בחיפה, בתם של צבי וחנה אלעד (אולק), שעלו לארץ ישראל לאחר מלחמת העולם השנייה. היא בעלת תואר דוקטור מהטכניון על עבודת מחקר בנושא הנדסת דרישות, שנכתבה בפקולטה למדעי המחשב, בהנחייתו של פרופסור דניאל ברי.
גולדין היא מומחית בתחום הנדסת תוכנה, תהליכי פיתוח והבטחת איכות תוכנה. החל משנות ה-80 היא עוסקת בפיתוח מערכות משובצות מחשב, ושימשה בתפקידים טכניים וניהוליים שונים, בין השאר בחברות נייס וקומברס.
כיום היא מנכ"לית חברת Golden Solutions ויו"ר הסניף הישראלי של IEEE Computer Society. היא עבדה עם חברות וגופים גדולים ובהם רפא"ל והתעשייה האווירית. הייתה שותפה בפרויקט למחשוב המידע של חקר הסרטן בקולג' האוניברסיטאי של לונדון (UCL).